इंटरकल्चरल एजुकेशन लॉ लागू करने की मांग को लेकर इक्वाडोर के शिक्षक भूख हड़ताल पर
12 जुलाई से इक्वाडोर के एक दर्जन से अधिक शिक्षकों का एक समूह ऑर्गेनिक लॉ ऑफ इंटरकल्चरल एजुकेशन (एलओईआई) को लागू करने की मांग को लेकर भूख हड़ताल कर रहा है। कम से कम चार शहरों राजधानी क्विटो, ग्वायाकिल, कुएनका और पोर्टोविएजो के शिक्षक इस विरोध का हिस्सा हैं।
एलएईआई 100 से अधिक शैक्षिक संगठनों और यूनियनों के 12 वर्षों के सघन कार्य का प्रतिफल है। ये कानून मौजूदा शिक्षा प्रणाली के लगभग 80% को संशोधित करता है जो मार्च 2011 से लागू है। यह शिक्षा क्षेत्र के लिए बजट बढ़ाता है, समावेशी और गुणवत्तापूर्ण सार्वजनिक शिक्षा की गारंटी देता है जिसमें कलात्मक और सांस्कृतिक शिक्षण 7466 शामिल है, विशेष छात्रों के लिए सभी शैक्षिक स्तरों पर शिक्षकों को नियुक्त करता है, सभी सरकारी शिक्षा संस्थानों में मुफ्त इंटरनेट प्रदान करता है, शिक्षकों के मूल वेतन को 817 अमेरिकी डॉलर से बढ़ाकर 1,086 अमेरिकी डॉलर करता है, उन शिक्षकों की बहाली की व्यवस्था करता है जिन्हें COVID-19 महामारी के कारण हेल्थ इमर्जेंसी के दौरान निकाल दिया गया था या बर्खास्त कर दिया गया था।
इसे 9 मार्च को नेशनल असेंबली में सर्वसम्मति से मंजूरी दी गई थी और यह इसी महीने लागू होना है। हालांकि, इक्वाडोरियन सोशल सिक्योरिटी इंस्टीट्यूट (आईईएसएस) द्वारा इसके खिलाफ दायर मुकदमे के कारण इसे निलंबित कर दिया गया है।
इस हड़ताल का आयोजन नेशनल यूनियन ऑफ एजुकेटर्स (यूएनई) ने किया है। इसे विभिन्न छात्र संघों का समर्थन प्राप्त हुआ है। इनमें फेडरेशन ऑफ यूनिवर्सिटी स्टूडेंट्स ऑफ इक्वाडोर (एफईयूई), द रिवोल्यूशनरी यूथ ऑफ इक्वाडोर (जेआरई) और फेडरेशन ऑफ सेकेंडरी स्टूडेंट्स ऑफ इक्वाडोर (एफईएसई) शामिल है। इसे अन्य सामाजिक संगठनों का भी समर्थन मिला है जिसमें कन्फेड्रेशन ऑफ इंडिजेनस नेशनलिटिज ऑफ इक्वाडोर (सीओएनएआईई), वीमेन फॉर चेंज शामिल है। भूख हड़ताल पर बैठे शिक्षकों के साथ एकजुटता दिखाने के लिए देश के अलग-अलग हिस्सों में छात्र और अभिभावक भी लामबंद हो रहे हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva